L 200/6
HU
Az Európai Unió Hivatalos Lapja
2023.8.10.
(5)
62 személygépkocsi-gyártó és 47 könnyűhaszongépjármű-gyártó az (EU) 2019/631 rendelet 7. cikke (5) bekezdése első albekezdésének megfelelően az adatok hibáiról értesítette a Bizottságot.
A Bizottság megvizsgálta a gyártók által jelentett hibákat és a korrekciók tekintetében benyújtott indoklásokat.
(6)
4 személygépkocsi-gyártó és 7 könnyűhaszongépjármű-gyártó esetében az előzetes adatkészletben szereplő valamennyi jármű kívül esett az (EU) 2019/631 rendelet alkalmazási körén.
1 személygépkocsi-gyártó és 1 könnyűhaszongépjármű-gyártó esetében az előzetes adatkészletben szereplő járművek egyikére vonatkozóan sem jelentették a könnyűgépjárművekre vonatkozó, világszinten harmonizált vizsgálati eljárás (WLTP) szerinti fajlagos szén-dioxid-kibocsátásra vonatkozó értékeket, amelyek szükségesek a gyártó 2021.
naptári évre vonatkozó eredményének kiszámításához.
Az említett gyártók ezért nem szerepelnek ebben a határozatban.
(7)
A hibák Bizottság általi vizsgálatát követően összesen 88 személygépkocsi-gyártó és 63 könnyűhaszongépjárműgyártó esetében az előzetes számításokat megerősíteni vagy módosítani kell.
(8)
Az (EU) 2019/631 rendelet 2. cikkének (4) bekezdésével összhangban azok a gyártók, amelyek – valamennyi kapcsolt vállalkozásukkal együttvéve – az előző naptári évben kevesebb mint 1 000 új járművet vettek nyilvántartásba, mentesülnek a fajlagos kibocsátási célérték teljesítése alól.
Helyénvaló azonban kiszámítani és jelenteni az átlagos fajlagos szén-dioxid-kibocsátásukat, valamint a nyilvántartásba vett új járművek számát.
(9)
Az (EU) 2019/631 rendelet 4. cikkének megfelelően egy gyártó akkor teljesíti az esetében meghatározott fajlagos kibocsátási célértéket, ha az e határozatban megjelölt átlagos fajlagos szén-dioxid-kibocsátása nem haladja meg a fajlagos kibocsátási célértékét.
A csoportosulásban részt vevő gyártók esetében a megfelelést az (EU) 2019/631 rendelet 6. cikkével összhangban a csoportosulás szintjén kell értékelni.
Azon gyártók vagy csoportosulások esetében, amelyek számára az (EU) 2019/631 rendelet 10. cikkével összhangban eltérést engedélyeztek a 2021.
naptári évre vonatkozó fajlagos kibocsátási célértékek tekintetében, az átlagos fajlagos szén-dioxid-kibocsátást az engedélyezett eltérési célértékeknek való megfelelés szempontjából kell értékelni.
(10)
Két személygépkocsi-gyártó, a Subaru Corporation és a Jaguar Land Rover Limited visszavonta a 2021.
naptári évre vonatkozó fajlagos kibocsátási célértéktől való eltérés iránti kérelmét, és a szóban forgó naptári évre vonatkozóan csoportosulásokat hozott létre más gyártókkal.
Következésképpen e gyártók esetében a 2021.
naptári évre vonatkozó fajlagos kibocsátási célértékektől való eltérések már nem alkalmazandók, és a megfelelést a csoportosulás szintjén kell értékelni.
(11)
Az (EU) 2019/631 rendelet 5. cikkével összhangban a személygépkocsi-gyártók átlagos fajlagos szén-dioxidkibocsátásának kiszámításakor minden egyes, 50 g CO2/km-nél alacsonyabb fajlagos szén-dioxid-kibocsátású új személygépkocsi 1,67 személygépkocsinak számít a 2021. évben, az extra kibocsátási egységek keretében történő kibocsátás pedig gyártónként vagy csoportosulásonként legfeljebb 7,5 g CO2/km lehet a 2020.
és 2022. közötti időszakban.
(12)
A szén-dioxid-kibocsátás csökkentéséhez igazoltan hozzájáruló és a Bizottság által az (EU) 2019/631 rendelet 11. cikkével összhangban jóváhagyott innovatív technológiák (a továbbiakban: ökoinnovációk) alkalmazásából eredő kibocsátáscsökkentést figyelembe kell venni az átlagos fajlagos szén-dioxid-kibocsátás kiszámításakor, gyártónként vagy csoportosulásonként legfeljebb 7 g CO2/km teljes hozzájárulással.
A 2021. naptári évben csak a WLTP alapján meghatározott ökoinnovációs szén-dioxid-kibocsátáscsökkentést kell figyelembe venni.
(13)
Azokat az adatrekordokat, amelyek a menetkész tömegre és a szén-dioxid-kibocsátásra vonatkozóan minden adatot tartalmaznak, de nem vagy helytelenül tartalmazzák a jármű-azonosító számokat („B” hibakód), szintén bele kell foglalni a fajlagos kibocsátási célérték és az átlagos fajlagos szén-dioxid-kibocsátás kiszámításába.
Tekintettel azonban arra, hogy a gyártók nem tudják az említett adatrekordokat ellenőrizni vagy javítani, helyénvaló hibahatárt alkalmazni az érintett gyártó célértéktől való eltérésének meghatározásakor.
(14)
Ezt a hibahatárt a fajlagos kibocsátási célértéktől mért eltérések különbségeként, azaz az átlagos fajlagos kibocsátás és a fajlagos kibocsátási célérték különbségének a gyártó által nem ellenőrizhető jármű-nyilvántartási adatok figyelembevételével számított értéke közötti különbségként kell meghatározni.
A gyártónak a fajlagos kibocsátási célértékkel kapcsolatos pozícióját – az említett különbség előjelétől függetlenül – mindig a gyártó javára kell az alkalmazott hibahatárral kiigazítani.